title: Octavio Sierra Sangüesa
text: Octavio Sierra Sangüesa ye un lexicografo, mayestro y historiador aragonés naixito de Chaca.
  
  Popiello, en 1935 se'n va a vivir con os suyos dos chirmanos ta o barrio zaragozano d'o Rabal. Treballó de mayestro en o colechio que fundó una tía suya, Matilde Sangüesa, en lo dito barrio.
  En la Universidat de Zaragoza, estudió Historia en a Facultat de Filosofía y Letras. Treballó como docent en Carinyena, Tamarit de Litera y Exeya d'os Caballers. En ista villa, primerament en o Colegio Corazón de María y, más tarde, en o Instituto «Reyes Católicos», dando clases de latín y griego.
  Con os alumnos d'o Instituto, limpió y ordenó l'Archivo Parroquial y colaboró en a catalogación de l'Archivo Historico Municipal d'Exeya.
  
  Inició los intercambeos con a ciudat francesa de Marmanda, en Òlt y Garona, orichen de l'achirmanamiento entre las dos ciudatz. Se tresladó en 1975 ta Barcelona, por qüestions profesionals y, en l'actualidat, vive en o Rabal de Zaragoza.
  
  Tradición oral d'Exea 
  En 1980, publicó La tradición oral de Ejea desde 1900 hasta nuestros días, fruito d'as largas charradas con as personas mayors. I recenta la intrahistoria d'Exea, curiosidatz, personaches y le sirvió tamién d'alazet d'o vocabulario d'Exea. Tiene encara dos libros ineditos sobre lo Racionato y la Villa en os sieglos XVII y XVIII.
  
  Vocabulario de Cinco Villas 
  Elaboró lo Vocabulario general de las Cinco Villas de Aragón, con a colaboración d'os vecinos d'Exea y redolada. Tiene unas 2500 entras y se'n han feito muitas copias antes d'a suya publicación en 2003.<ref>Ejeadigital.com, Ejea ha acogido la presentación del 'Vocabulario general de las Cinco Villas de Aragón''', consulta de 14-11-2015.</ref> Lo Diccionario Aragonés: aragonés-castellano, castellano-aragonés'', de Rafael Andolz Canela, de 1977, integra buena parte d'iste treballo.
  
  Os enqüestaus son d'os lugars de: Asín, Biel, Biota, Castellón de Val de Chasa, Castiliscar, Exeya d'os Caballers, Lo Frago, Luna, Luesia, Pintano, Bagüés, Undués-Pintano, Puent de Luna, Sierra de Luna, Sadaba, Sofuentes, Taust, Uncastiello y Val Palmas.
  
  Referencias 
  
  Escritors d'Aragón
  Lexicografos d'Aragón
  Historiadors d'Aragón
  Naixius de Chaca